ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ


ЧЕЧИМ

	2023-жылдын «14» сентябры
	№ 137
	Москва шаары



Евразия экономикалык комиссиясынын Коллегиясынын 
2018-жылдын 28-августундагы № 142 чечимине 
өзгөртүүлөрдү киргизүү жөнүндө

Евразия экономикалык комиссиясынын Коллегиясынын Евразия экономикалык бирлигинин Бажы кодексинин 112-беренесинин                                              1 - 4-пункттарына ылайык Евразия экономикалык комиссиясынын Коллегиясы чечти:
1. «Товарларга декларацияны колдонуу менен экспресс жүк катары ташуучу тарабынан жеткирилүүчү товарлардын бажылык декларациясы жөнүндө» Евразия экономикалык комиссиясынын Коллегиясынын 
2018-жылдын 28-августундагы № 142 чечимине тиркемеге ылайык өзгөртүүлөр киргизилсин.
2. Ушул Чечим 2024-жылдын 1-апрелинен тартып күчүнө кирет.


	Евразия экономикалык     комиссиясынын

ТИРКЕМЕ
Евразия экономикалык комиссиясынын
                                                                 Коллегиясынын 2023-жылдын 
                                    14-сентябрындагы № 137 чечимине 



Евразия экономикалык комиссиясынын Коллегиясынын 
2018-жылдын 28-августундагы № 142 чечимине 
киргизилүүчү 
ӨЗГӨРТҮҮЛӨР

1. Преамбуладагы «жана 4-пункту менен» деген сөздөр «1 - 4-пункттары менен» деген сөздөргө алмаштырылсын.
2. 1-пункт төмөнкүдөй мазмундагы абзац менен толукталсын:                        «Экспресс жүктөр үчүн товарларга карата декларацияда берилген маалыматтарды өзгөртүү (толуктоо) менен байланышкан бажы операцияларын жүргүзүү тартиби.».
3. Көрсөтүлгөн чечим менен бекитилген экспресс жүк үчүн товарларга карата декларациясына түзөтүүлөрдү толтуруу Тартибинин 19-пунктунун жетинчи абзацы төмөнкүдөй редакцияда баяндалсын:
«Бажы органынын кызмат адамы кагаздагы документ түрүндөгү КДТЭГди каттоо номеринде товарларды чыгарууга чейин ДТЭГде билдирилген маалыматтарга өзгөртүүлөрдү (толуктоолорду) киргизүүдө КДТЭГ берилген датасын жана убактысын көрсөтөт, ал эми товарларды чыгаргандан кийин - ДТЭГде билдирилген маалыматтарга өзгөртүүлөрдү (толуктоолорду) киргизүү жөнүндө кайрылуунун катталган датасы, мындай кайрылуу берилбесе, анда КДТЭГге берилген дата көрсөтүлөт.».
	4. Экспресс жүктөр үчүн  товарларга карата  декларацияда билдирилген маалыматтарды өзгөртүү (толуктоо) менен байланышкан бажы операцияларын жүргүзүү төмөнкүдөй мазмундагы тартип менен толукталсын:

«БЕКИТИЛДИ
Евразия экономикалык комиссиясынын
                                                                 Коллегиясынын  2018-жылдын 
                                    28-августундагы № 142 чечими менен

Экспресс жүктөр үчүн товарларга карата
декларацияда билдирилген маалыматтарды өзгөртүү (толуктоо) менен байланышкан бажы операцияларын жүргүзүү
ТАРТИБИ

I. Жалпы жоболор

1. Ушул Тартип экспресс жүктөр үчүн товарларга карата товарлар чыгарылганга чейин жана андан кийин декларацияда билдирилген маалыматтарды өзгөртүү (толуктоо) менен байланышкан бажы операцияларын жүргүзүүнүн эрежелерин аныктайт (мындан ары - ДТЭГ).
2. ДТЭГде билдирилген маалыматтарды өзгөртүү (толуктоо) үчүн ушул Тартиптин 29-пунктунун үчүнчү абзацында көрсөтүлгөндөн башка учурларда, экспресс жүктөр үчүн товарларга карата декларациясына түзөтүү (корректировка) (мындан ары - КДТЭГ) колдонулат.
КДТЭГ Евразия экономикалык комиссиясынын Коллегиясынын 
2018-жылдын 28-августундагы № 142 чечими менен бекитилген экспресс жүктөр үчүн товарларга карата декларацияга түзөтүүлөрдү толтуруу тартибине (мындан ары - КДТЭГ толтуруу Тартиби) ылайык толтурулат. 
КДТЭГ электрондук документ түрүндө берилет. 
КДТЭГди кагаздагы  документ түрүндө берүүгө төмөнкү учурларда жол берилет:
КДТЭГде документти электрондук түрдө кабыл алууга бажы органында техникалык мүмкүнчүлүк жок болсо;
ушул Тартиптин 44-пунктуна ылайык кагаздагы документ түрүндө КДТЭГ түзүү зарыл болсо.
3. Эгерде Евразия экономикалык бирлигинин Бажы кодексинин (мындан ары - Кодекс) 80-беренесинин 2-пунктуна ылайык мындай документтер жөнүндө маалыматтарды жана (же) алардан маалыматтарды алуу мүмкүн болбосо, ДТЭГде билдирилген маалыматтарга киргизилүүчү өзгөртүүлөрдү (толуктоолорду) тастыктоочу документтер бажы органына анын суроо-талабы боюнча берилет.
Документтер электрондук документтер түрүндө же кагаздагы документтер (КДТЭГде кандай түрдө берилгенине жараша)  түрүндө берилет.
4. ДТЭГде билдирилген маалыматтарды өзгөртүү (толуктоо) менен байланышкан бажы операциялары ДТЭГ анын бажы органында катталып, ага өзгөртүүлөр (толуктоолор) киргизилген Евразия экономикалык бирлигине мүчө мамлекеттин  (мындан ары – мүчө мамлекет) аймагында жүргүзүлөт.
5. КДТЭГди бажы органына берүү бажы өкүлү тарабынан жүргүзүлөт.
6. КДТЭГди каттоодон баш тартуу, берүү, каттоо, тариздөө, товарларды чыгарууга чейин ДТЭГде билдирилген маалыматтарга өзгөртүүлөрдү (толуктоолорду) киргизүү жөнүндө талапты (мындан ары - талап), товарлар чыгарылгандан кийин ДТЭГде билдирилген маалыматтарга өзгөртүүлөрдү (толуктоолорду) киргизүү жөнүндө чечимди жөнөтүү менен байланышкан бажы операциялары жөнүндө маалыматтар  бажы органынын маалыматтык тутумун пайдалануу менен катталат.

II. Бажы органынын уруксаты менен бажы өкүлүнүн кайрылуусу боюнча товарларды чыгарганга чейинки ДТЭГде билдирилген маалыматтардын өзгөрүшү (толуктоолор) менен байланышкан бажы операцияларын жүргүзүүнүн тартиби

7. Бажы өкүлүнүн жүйөлүү кайрылуусу (мындан ары - кайрылуу) боюнча товарлар чыгарылганга чейин ДТЭГде билдирилген маалыматтарды өзгөртүү (толуктоо)  (анын ичинде ДТЭГде маалыматтарды берүү же ДТЭГде билдирилген, Кодекстин 114-беренесинин 2-пунктуна ылайык алдын ала бажы декларациясын берүүдө  ДТЭГ берилген учурда өзүнүн мүнөзү боюнча бажы өкүлүнө белгисиз болушу мүмкүн болгон маалыматтарды тактоо зарыл болгон учурда)) бажы органынын уруксаты менен жүзөгө ашырылат. 
8. Кайрылуу боюнча ДТЭГде билдирилген маалыматтарды өзгөртүү (толуктоо) бир эле учурда Кодекстин 112-беренесинин 1-пунктунда көрсөтүлгөн шарттар жана ушул пункттун экинчи абзацында көрсөтүлгөн шарттар сакталган учурда жүргүзүлөт. 
ДТЭГде билдирилген маалыматтарды өзгөртүү (толуктоо) Евразия экономикалык комиссиясынын Коллегиясынын 2018-жылдын 
28-августундагы № 142 чечиминин 2-пунктунун «а» пунктчасынын үчүнчү жана төртүнчү абзацтарынын жана «б» пунктчасынын жоболорун сактабоого алып келбейт.
9. ДТЭГде билдирилген маалыматтарга өзгөртүүлөрдү (толуктоолорду) киргизүү үчүн бажы өкүлү товарларды чыгарууга чейин ДТЭГ катталган бажы органына толтурулган КДТЭГ түрүндө кайрылуусун берет.
10. Бажы органы КДТЭГ берилген датаны жана убакытты каттайт.
КДТЭГди электрондук документ түрүндө берген учурда бажы органы КДТЭГ берилген датасы жана убакыты жөнүндө маалыматты электрондук түрдө бажы өкүлүнө жөнөтөт. 
Бажы органынын кызмат адамы (мындан ары - кызмат адамы) КДТЭГди кагаздагы документ түрүндө берүүдө КДТЭГди толтуруу Тартибинин  
19-пунктунун жетинчи абзацына ылайык КДТЭГде анын берилген датасын жана убактысын  көрсөтөт.
11. Ушул Тартиптин  2 - 5 жана 7 - 9-пункттарынын жоболору сакталган учурда бажы органы Кодекстин 119-беренесинин 3-пункту (товарларды чыгаруу мөөнөтүн узартууда - 6-пункту) менен белгиленген товарларды чыгаруу мөөнөтүнүн чектеринде КДТЕГди  каттайт.
Ушул Тартиптин  2 - 5 жана 7 - 9-пункттарынын жоболору сакталбаган учурда бажы органы Кодекстин 119-беренесинин 3-пункту (товарларды чыгаруу мөөнөтүн узартууда - 6-пункту) менен белгиленген КДТЭГде каттоодон (баш тартуунун себептерин, кк.аа.жжжж (күн, ай, календардык жылы) форматында датаны жана чечим кабыл алынган hh:mm (саат жана минута) форматында убактысын көрсөтүү менен) баш тартууну тариздөө жолу менен ДТЭГде билдирилген маалыматтарды өзгөртүүдөн (толуктоодон) баш тартат. 
12. Бажы органы тарабынан КДТЭГде каттоо КДТЭГди толтуруу Тартибинин 19-пунктунун экинчи – алтынчы абзацтарында белгиленген тартипте түзүлүүчү ага каттоо номерин берүү жолу менен жүзөгө ашырылат.
КДТЭГди электрондук документ түрүндө берүү учурунда бажы органы бажы өкүлүнө электрондук формада  катталган датасы жана убактысы тууралуу, ошондой эле мындай КДТЭГдин каттоо номери жөнүндө маалыматтарды жөнөтөт. 
КДТЭГди кагаздагы документ түрүндө берүү учурунда бажы органы КДТЭГди толтуруу Тартибинин 19-пунктуна ылайык анын каттоосу жөнүндө КДТЭГдин «А» графасына белги коёт. 
13. Электрондук документ түрүндө берилген КДТЭГди каттоодон баш тартуу электрондук документ түрүндө берилет.
Бажы өкүлү тарабынан КДТЭГди каттоодон баш тартууну алган датасы жана убактысы жөнүндө маалыматтар алар тарабынан бажы органына электрондук түрдө жөнөтүлөт. Көрсөтүлгөн маалыматтар Армения Республикасында жана Беларусь Республикасында бажы өкүлү тарабынан жөнөтүлбөйт.
14. Кагаздагы документ түрүндө берилген КДТЭГди каттоодон баш тартуу КДТЭГ нускаларынын акыркы барактарынын арткы бетине же А4 форматындагы барактарга (эгерде КДТЭГдин акыркы барагынын арткы бетинде орун жетишсиз болсо) 2 нускада таризделет жана фамилиясын жана инициалдарын көрсөтүү менен жеке номерлүү мөөрү басылган кызмат адамдарынын колу менен күбөлөндүрүлөт. Беларусь Республикасында КДТЭГ каттоодон баш тартуу кызмат адамдын жеке номерлүү мөөрүн басуу менен гана күбөлөндүрүлөт.
КДТЭГдин бир нускасы аны каттоодон баш тартуусу менен, ошондой эле документтердин көчүрмөлөрү (эгерде документтер бажы органына ушул Тартиптин 3-пунктуна ылайык берилген болсо) бажы органында калат жана бажы максаттары үчүн колдонулат.
КДТЭГдин экинчи нускасы аны каттоодон баш тартуусу менен, ошондой эле документтердин көчүрмөлөрү (эгерде документтер бажы органына ушул Тартиптин 3-пунктуна ылайык берилген болсо) бажы өкүлүнө тапшырылат же тапшырылгандыгы тууралуу кабарлоо менен почталык заказдык кат менен жөнөтүлөт (Беларусь Республикасында бул документтер жөнөкөй почта аркылуу жөнөтүлөт).
КДТЭГди каттоодон баш тартуусу тапшырылган учурда  аны алган жак КДТЭГдин бажы органында кала турган  нускасына КДТЭГди каттоодон баш тартууну алгандыгын  кк.аа.жжжж. (күн, ай, календардык жыл) форматында датаны жана hh:mm (саат жана минута) форматында убакытты  коёт жана бул жазууну өз колун коюу менен (фамилиясы жана аты-жөнүн көрсөтүү менен) күбөлөндүрөт.

II. Бажы органынын талабы боюнча товарларды чыгарууга чейин ДТЭГде берилген маалыматтардын өзгөрүшүнө (толуктоолорго) байланышкан бажы операцияларын жүргүзүүнүн тартиби

15. Бажы контролун жүргүзүүнүн натыйжалары боюнча ДТЭГде билдирилген маалыматтарга өзгөртүүлөрдү (толуктоолорду) киргизүү зарылчылыгы аныкталса, Кодекстин 112-беренесинин 2-пунктунда каралган учурда бажы органы Кодекстин 119-беренесинин 3-пунктунда (ал эми товарларды чыгаруу мөөнөтү узартылган учурда - 6-пунктунда) белгиленген товарларды чыгаруу мөөнөтүнүн чегинде бажы өкүлүнө электрондук документ же кагаздагы  документ түрүндө (ДТЭГде кандай түрдө берилгенине жараша) талап жөнөтөт (тапшырат).
16. Кагаздагы документ түрүндөгү талап № 1 тиркемеге ылайык форма боюнча 2 нускада А4 форматындагы  кагаз барагында таризделет. 
Электрондук документ түрүндөгү талап ушул Тартиптин № 1 тиркемесинде каралган маалыматтарды камтууга тийиш.
17. Кагаздагы  документ түрүндөгү талап бажы өкүлүнө кол койдуруу аркылуу тапшырылат же бажы өкүлүнө электрондук почтасынын дарегине же ДТЭГдин «ДТЭГди толтурган жак жөнүндө маалыматтар, датасы» графасында көрсөтүлгөн факстын номери боюнча жөнөтүлөт.
Талапты тапшырууда аны кабыл алган адам ага аны алган кк.аа.жжжж. (күн, ай, календардык жыл) форматындагы датаны жана hh:mm (саат жана мүнөт) форматындагы убакытты коёт жана бул жазууну өз колун коюу менен (фамилиясын жана инициалдарын көрсөтүү менен) күбөлөндүрөт.
18. Бажы өкүлү электрондук документ түрүндө талапты алган учурда, талаптын алынган датасы жана убактысы жөнүндө маалыматтар ал тарабынан бажы органына электрондук формада жөнөтүлөт. Армения Республикасында жана Беларусь Республикасында көрсөтүлгөн маалыматтар бажы өкүлү тарабынан жөнөтүлбөйт.
19. Бажы өкүлү Кодекстин 119-беренесинин 3-пунктунда (ал эми товарларды чыгаруунун мөөнөтү узартылган учурда - 6-пунктунда) белгиленген товарларды чыгаруу мөөнөтүнүн чегинде тийиштүү түрдө толтурулган КДТЭГди, ал эми бажы төлөмдөрүн төлөгөн учурда - ошондой эле алардын төлөнгөндүгүн тастыктоочу документтерди жана (же) маалыматтарды (эгерде аларды берүү мүчө мамлекеттин мыйзамдарында каралса) бажы органына берүүгө милдеттүү.
Бажы төлөмдөрүнүн төлөнгөндүгүн тастыктоочу документтер жана (же) маалыматтар (эгерде аларды берүү мүчө мамлекеттин мыйзамдарында каралса) электрондук документтер же кагаздагы документтер түрүндө (КДТЭГ  кандай түрдө берилгенине жараша) берилет.
20. Бажы өкүлү тарабынан КДТЭГде талапта көрсөтүлгөндөн тышкары башка өзгөртүлгөн (толукталган) маалыматтар  эгерде алар талапка ылайык өзгөртүүгө (толукталууга) тийиш болгон маалыматтар менен байланышкан болсо гана берилиши мүмкүн.
Эгерде өзгөртүлгөн (толукталган) маалыматтар талапка ылайык өзгөртүүгө (толукталууга) тийиш болгон маалыматтар менен байланышпаса, алар өзүнчө КДТЭГ түрүндө бажы өкүлү тарабынан берилет.
21. Эгерде бажы өкүлү Кодекстин 119-беренесинин 3-пунктунда белгиленген мөөнөттө бажы органына КДТЭГди бере албаса, анда ал мындай мөөнөт аяктаганга чейин 1 сааттан кечиктирбестен бул тууралуу бажы органына электрондук документ түрүндө кабарлоо жөнөтүүгө милдеттүү.
Эгерде Кодекстин 119-беренесинин 3-пунктунда белгиленген товарларды чыгаруунун мөөнөтү аяктаганга чейин 2 саат мурда бажы өкүлүнө жөнөтүлгөн (тапшырылган) учурда  көрсөтүлгөн билдирүү талап кылынбайт.
22. Ушул Тартиптин 21-пунктунда каралган учурларда бажы органы ушул Кодекстин 119-беренесинин 3-пунктунда белгиленген товарларды чыгаруу мөөнөтү аяктаганга чейин Кодекстин 119-беренесинин 4-пунктунун 2-пунктчасынын негизинде жана 5-пунктуна ылайык товарларды чыгаруунун мөөнөтүн узартат жана бажы өкүлүнө Кодекстин 119-беренесинин 
9-пунктунда каралган мөөнөттө товарларды чыгаруу мөөнөтүн узартуу жөнүндө электрондук документ же кагаздагы документ түрүндө (эгерде электрондук документ түрүндө билдирүү жөнөтүүгө техникалык мүмкүнчүлүк жок болсо) кабарлоо жөнөтөт.
23. Бажы органы КДТЭГ берилген датасын жана убакытын каттайт.
КДТЭГди электрондук документ түрүндө берүү учурунда бажы органы КДТЭГ берилген датасы жана убакыты жөнүндө маалыматты бажы өкүлүнө электрондук формада  жөнөтөт.
КДТЭГди кагаздагы  документ түрүндө берүү учурунда бажы органы КДТЭГди толтуруу Тартибинин 19-пунктунун жетинчи абзацына ылайык анын берилген датасы жана убактысы жөнүндө КДТЭГге белги коёт.
24. Бажы органы Кодекстин 119-беренесинин 3-пункту (ал эми товарларды чыгаруу мөөнөтү узартылган учурда – 6-пункту) менен белгиленген товарларды чыгаруу мөөнөтүнүн чегинде КДТЭГде билдирилген маалыматтарды  багытталган талапка шайкеш келүүсүнө карата текшерет.
25. Эгерде КДТЭГ багытталган талапка жана КДТЭГди толтуруу тартибине ылайык толтурулган болсо, бажы органы КДТЭГди ушул Тартиптин 12-пунктуна ылайык каттайт.
КДТЭГди электрондук документ түрүндө берүү учурунда бажы органы бажы өкүлүнө КДТЭГдин катталган датасы жана убактысы, анын катталган номери жөнүндө маалыматты электрондук түрдө жөнөтөт.
КДТЭГди кагаз дагы документ түрүндө берүү учурунда бажы органы КДТЭГди толтуруу Тартибинин 19-пунктуна ылайык КДТЭГдин «А» графасына анын катталгандыгы жөнүндө белги коёт.
26. Эгерде КДТЭГ КДТЭГди толтуруунун талабына же тартибине шайкеш келбесе, бажы органы ушул Тартиптин 13 жана 14-пункттарына ылайык (баш тартуунун себептерин, чечимди кабыл алуунун кк.аа.жжжж (күн, ай, календардык жыл) форматында датасын жана hh:mm (саат жана мүнөт) форматында убакытын көрсөтүү менен) КДТЭГди каттоодон баш тартууну тариздөө жолу менен ДТЭГде билдирилген маалыматтарды өзгөртүүдөн (толуктоодон) баш тартат.

IV. Товарларды чыгаргандан кийин ДТЭГде билдирилген маалыматтарды өзгөртүү (толуктоо) учурлары

27. Товарлар чыгарылгандан кийин ДТЭГде билдирилген маалыматтарга өзгөртүүлөрдү (толуктоолорду) киргизүү төмөнкүдөй учурларда жүргүзүлөт:
а) Кодекстин 325-беренесинин 17 жана 18-пункттарында каралган учурларда;
б)  бажы контролунун натыйжалары (анын ичинде  ДТЭГде билдирилген маалыматтарга өзгөртүүлөрдү (толуктоолорду) киргизүү зарылдыгы жөнүндө бажы өкүлүнүн кайрылуусуна байланыштуу жүргүзүлгөн бажы контролу) же мүчө мамлекеттердин мыйзамдарына ылайык өз компетенциясынын чегинде бажы органдары тарабынан жүргүзүлүүчү мамлекеттик контролдун (көзөмөлдүн) башка түрү боюнча таап чыгуу:
ДТЭГде билдирилген маалыматтар так эмес болсо;
ДТЭГде билдирилген маалыматтардын ДТЭГде билдирилген маалыматтарды тастыктоочу документтерде камтылган маалыматтарга шайкеш келбесе; 
ДТЭГде билдирилген маалыматтарды толуктоо зарыл болсо;
в) бажы органдарынын жана кызмат адамдарынын чечимдерине, аракеттерине (аракетсиздигине) же мүчө мамлекеттердин сот органдарынын мыйзамдуу күчүнө кирген чечимдеринин негизинде даттанууларды кароонун жыйынтыктары боюнча ДТЭГде билдирилген маалыматтарга өзгөртүүлөрдү (толуктоолорду) киргизүү зарылдыгын таап чыгылса;
г) бажы алымдарын төлөө жана (же) өндүрүү, ошондой эле товарларды чыгаргандан кийин туумдарды жана (же) пайыздарды эсептөө жана төлөө;
д) кызмат адамы тарабынан толтурулган ДТЭГ графаларындагы жазууларга (белгилерге) өзгөртүүлөрдү (толуктоолорду) киргизүү зарылдыгы  таап чыгылса. 

V. Товарларды чыгаргандан кийин кайрылуу боюнча бажы органынын уруксаты менен ДТЭГде билдирилген маалыматтарга өзгөртүүлөрдү (толуктоолорду) киргизүү менен байланышкан бажы операцияларын жүргүзүүнүн тартиби

28. Товарларды чыгаргандан кийин кайрылуу боюнча ДТЭГде билдирилген маалыматтарды өзгөртүү (толуктоо) бажы органынын уруксаты менен жүзөгө ашырылат.
29. ДТЭГде билдирилген маалыматтарды өзгөртүү (толуктоо) үчүн товарлар чыгарылгандан кийин бажы өкүлү кайрылуусун жана тийиштүү түрдө толтурулган КДТЭГди бажы органына берет.
[bookmark: P134]Кайрылуу ушул Тартиптин 27-пунктунун «г» пунктчасында каралган учурларда берилбейт. Мындай учурларда бажы өкүлү КДТЭГди гана тапшырат.
Кызмат адамы толтурган ДТЭГ графаларынын жазууларына (белгилерине) гана өзгөртүүлөрдү (толуктоолорду) киргизүү зарыл болсо, КДТЭГ берилбейт.
30. Кайрылуу жана КДТЭГ бажы өкүлү тарабынан электрондук документтер түрүндө берилет.
Кайрылуу жана КДТЭГ, эгерде бажы органында кайрылууну жана жана КДТЭГди электрондук документ түрүндө кабыл алууга техникалык мүмкүнчүлүгү жок болсо, кагаз дагы документтер түрүндө берилет.
31. Эркин формада түзүлгөн кайрылууда ДТЭГдин каттоо номери, ДТЭГде билдирилген маалыматтарга өзгөртүүлөрдүн (толуктоолордун) тизмеги жана мындай өзгөртүүлөрдү (толуктоолорду) киргизүү зарылдыгынын негиздемелери көрсөтүлөт.
32. Армения Республикасында, Беларусь Республикасында, Казакстан Республикасында жана Кыргыз Республикасында, эгерде кайрылууда мүчө мамлекеттин мыйзамдарына ылайык ашыкча төлөнгөн жана (же) ашыкча төлөтүлүп алынган  төлөмдү кайтаруу (эсепке алуу) үчүн зарыл болгон маалыматтар камтылса, эгерде мүчө мамлекеттин мыйзамдарына ылайык ашыкча төлөнгөн жана (же) ашыкча өндүрүлгөн бажы алымдарын кайтаруу (эсепке алуу) төлөөчүнүн арызы боюнча жүргүзүлсө ал кайра кайтарууга (эсепке алууга) карата арыздар катары каралат, 
33. Кайрылуу жана КДТЭГ (же КДТЭГ гана, эгерде кайрылуу ушул Тартиптин 29-пунктунун экинчи абзацына ылайык берилбесе  же  кайрылуу гана, эгерде КДТЭГ ушул Тартиптин 29-пунктунун үчүнчү абзацына ылайык берилбесе)  маалыматтары өзгөртүлүп (толукталып) жаткан ДТЭГ катталган бажы органына же мүчө мамлекеттин мыйзамдарына ылайык аныкталган башка бажы органына берилет.
Бажы органы кайрылууну каттайт.
Кайрылууну электрондук документ түрүндө берүү учурунда бажы органы кайрылуунун катталган датасы жөнүндө маалыматтарды бажы өкүлүнө электрондук түрдө жөнөтөт. 
Кайрылууну кагаздагы  документ түрүндө берүү  учурунда бажы органы кайрылуу менен бирге берилген КДТЭГде КДТЭГди толтуруу тартибинин                 19-пунктунун жетинчи абзацына ылайык кайрылуунун катталган датасын көрсөтөт. 
Бажы органы ал кайрылуу менен бирге же ушул Тартиптин                                 29-пунктунун экинчи абзацына ылайык кайрылуусуз берилсе КДТЭГ берилген датаны  белгилейт.
34. Бажы органы тарабынан кайрылууну кароо мүчө мамлекеттин мыйзамдарына ылайык белгиленген мөөнөттө жүзөгө ашырылат, ал катталган күндөн тартып 30 календардык күндөн ашпашы керек.
Ушул Тартиптин 29-пунктунун экинчи абзацына  ылайык кайрылуусуз берилген КДТЭГди бажы органы тарабынан кароо, эгерде мүчө мамлекеттин мыйзамдарында андан кыска мөөнөт белгиленбесе, ал берилген күндөн кийинки 3 жумушчу күндөн кечиктирбестен жүргүзүлөт.
35. Кайрылууну жана КДТЭГди (же КДТЭГ гана, эгерде кайрылуу ушул Тартиптин 29-пунктунун экинчи абзацына ылайык берилбесе, же кайрылуу гана, эгерде КДТЭГ ушул Тартиптин 29-пунктунун үчүнчү абзацына ылайык берилбесе) карап жаткан бажы органы Кодексте белгиленген тартипте бажы контролун жүргүзөт.
36. Бажы органы төмөнкү шарттар сакталган учурда, ДТЭГде билдирилген маалыматтарды өзгөртүүгө (толуктоого) уруксат берет:
а) Кайрылуу жана КДТЭГ (же КДТЭГ гана, эгерде кайрылуу ушул Тартиптин 29-пунктунун экинчи абзацына ылайык берилбесе, же кайрылуу гана, эгерде КДТЭГ ушул Тартиптин 29-пунктунун үчүнчү абзацына ылайык берилбесе) ушул Тартиптин 33-пунктунун биринчи абзацында көрсөтүлгөн бажы органына Кодекстин 310-беренесинин 7-пунктуна ылайык аныкталган бажы контролун жүргүзүү мөөнөтүнүн чегинде келип түшсө; 
б) ДТЭГде билдирилген маалыматтарды өзгөртүү (толуктоо)  Евразия экономикалык комиссиясынын Коллегиясынын 2018-жылдын 
28-августундагы № 142 чечиминин «а» пунктчасынын төртүнчү абзацынын жана  2-пунктунун «б» пунктчасынын жоболорун сактабоого алып келбейт;
в) ушул Тартиптин 2-пунктунда (кайрылуу КДТЭГ менен бирге берилген учурда), 3 - 5 жана 28 - 31-пункттарында каралган талаптар аткарылса;
г) товарларды чыгаргандан кийин бажы контролун жүргүзүүдө бажы органы ДТЭГге киргизүү үчүн берилгенден жана кайрылууда жана КДТЭГде көрсөтүлгөндөн (же КДТЭГ гана, эгерде кайрылуу ушул Тартиптин 
29-пунктунун экинчи абзацына ылайык берилбесе, же кайрылуу гана, эгерде КДТЭГ ушул Тартиптин 29-пунктунун үчүнчү абзацына ылайык берилбесе) башка маалыматтарды таап чыкпаса 
37. Бажы органы ушул Тартиптин 12-пунктуна ылайык КДТЭГди каттайт.
38. Кызмат адамы тарабынан электрондук документ түрүндө толтурулган ДТЭГ графаларындагы жазууда (белгилерде) гана өзгөртүүлөрдү (толуктоолорду) киргизүү зарыл болгон учурда, мындай өзгөртүүлөр (толуктоолор) кызмат адамы тарабынан ДТЭГге бажы органынын маалыматтык тутумун пайдалануу менен киргизилет. Киргизилиген өзгөртүүлөрү (толуктоолору) менен электрондук документ түрүндөгү ДТЭГ же мындай өзгөртүүлөрү (толуктоолору) жөнүндө маалымат  бул өзгөртүүлөр (толуктоолор) киргизилген күндөн тартып 1 жумушчу күндөн ашпаган мөөнөттө бажы өкүлүнө электрондук формада жөнөтүлөт.
Кызмат адамы тарабынан кагаздагы документ түрүндө ДТЭГ графаларына жазууларга (белгилерге) гана өзгөртүүлөрдү (толуктоолорду) киргизүү зарыл болгон учурда  мындай өзгөртүүлөр (толуктоолор) кызмат адамы тарабынан ДТЭГге кол менен жазуу аркылуу киргизилет жана өзгөртүүлөр (толуктоолор) киргизилген датасын көрсөтүү менен өз колун коюу жана жеке номерлүү мөөрүнүн (бар болсо) басуу менен күбөлөндүрүлөт.
Кызмат адамы тарабынан киргизилген өзгөртүүлөр (толуктоолор) менен кагаздагы  документ түрүндөгү бажы органы тарабынан күбөлөндүрүлгөн ДТЭГдин көчүрмөсү бажы өкүлүнө кол койдуруу аркылуу тапшырылат же бул өзгөртүүлөр (толуктоолор) киргизилген күндөн тартып 3 жумуш күндөн ашпаган мөөнөттө тапшырылгандыгы жөнүндө кабарлоо менен заказдык почта аркылуу жөнөтүлөт. Беларусь Республикасында көрсөтүлгөн документ кадимки почта аркылуу жөнөтүлөт.
39. Эгерде ушул Тартиптин  36-пунктунда каралган шарттар сакталбаса, бажы органы ушул Тартиптин 13 жана 14-пункттарына ылайык (баш тартуунун себептерин жана  кк.аа.жжжж (күн, ай, календардык жыл) форматында датасын көрсөтүү менен) КДТЭГди каттоодон баш тартууну тариздөө жолу менен ДТЭГде билдирилген маалыматтарды өзгөртүүдөн (толуктоодон) баш тартат.
Ушул Тартиптин 29-пунктунун үчүнчү абзацында каралган учурда кайрылууну гана  берүүдө, кызмат адамы тарабынан толтурулуучу ДТЭГ графаларындагы жазууларды (белгилерди) өзгөртүүдөн (толуктоодон) баш тартуу кайрылууну кароонун натыйжалары боюнча бажы өкүлүнө жооп жөнөтүү  менен таризделет.

VI. Бажы органынын чечими боюнча товарлар чыгарылгандан кийин ДТЭГде билдирилген маалыматтарды өзгөртүү (толуктоо) менен байланышкан бажы операцияларын жүргүзүүнүн тартиби 

40. Товарларды чыгаргандан кийин ДТЭГде билдирилген маалыматтарга өзгөртүү (толуктоо) киргизүү тууралуу бажы органынын чечими (мындан ары - чечим) электрондук документ же кагаздагы документ түрүндө (ДТЭГ кандай түрдө берилгенине жараша) таризделет.
41. Кагаздагы документ түрүндөгү чечим А4 форматындагы баракта                  № 2 тиркемеге ылайык формада таризделет.
Электрондук документ түрүндөгү чечим ушул Тартиптин № 2 тиркемесинде каралган маалыматтарды камтууга тийиш. 
42. Электрондук документ түрүндөгү чечим ал кабыл алынган күндөн тартып 1 жумушчу күндөн кечиктирбестен бажы өкүлүнө жөнөтүлөт. 
Электрондук документ түрүндөгү чечимди бажы өкүлү алган датасы жана убактысы жөнүндө маалыматтар ал тарабынан бажы органына электрондук түрдө жөнөтүлөт. Армения Республикасында жана Беларусь Республикасында көрсөтүлгөн маалыматтар бажы өкүлү тарабынан жөнөтүлбөйт. 
Кагаздагы документ түрүндөгү чечим бажы өкүлүнө кол койдуруу аркылуу тапшырылат же ал кабыл алынган күндөн тартып  5 жумушчу күндөн ашпаган мөөнөттө тапшырылганы жөнүндө кайра кабарлоо менен заказдык кат менен жөнөтүлөт.
43. Бажы контролунун натыйжалары боюнча кабыл алынган бажы органынын башка чечими, эгерде мындай чечимде төмөнкүлөр камтылса, чечим катары каралышы мүмкүн:
ДТЭГде билдирилген маалыматтарга өзгөртүүлөрдү (толуктоолорду) киргизүү жөнүндө талап;
ДТЭГдин каттоо номери жөнүндө маалыматтар, ДТЭГде билдирилген маалыматтарга киргизилген өзгөртүүлөрдүн (толуктоолордун) тизмеги;
ДТЭГде билдирилген маалыматтарды өзгөртүү (толуктоо) үчүн негиз.
Беларусь Республикасында мындай чечим бажы органына КДТЭГди берүүнүн мөөнөтүн камтууга тийиш.
44. Армения Республикасында, Казакстан Республикасында, Кыргыз Республикасында жана Россия Федерациясында чечим менен бир убакта кызмат адамы тарабынан электрондук документ же кагаздагы документ түрүндө (чечим кандайча таризделгенине жараша) таризделет жана КДТЭГди толтуруу Тартибинин 19-пунктунун экинчи - алтынчы абзацтарында аныкталган тартипте түзүлгөн каттоо номерин ыйгаруу жолу менен катталган КДТЭГ  бажы өкүлүнө жөнөтүлөт.
45. Беларусь Республикасында бажы өкүлү чечимде бажы органы тарабынан көрсөтүлгөн маалыматтарга жараша бажы өкүлү чечимди алган күндөн тартып 10 жумушчу күндөн ашпаган мөөнөттө анда өзгөртүлгөн (толукталган) маалыматтарды, КДТЭГди, ал эми бажы алымдарын төлөө учурунда – алардын төлөнгөнүн тастыктоочу документтерди жана (же) маалыматтарды ДТЭГ катталган бажы органына берет.
Эгерде ДТЭГде билдирилген маалыматтарга өзгөртүүлөрдү (толуктоолорду) киргизүү  бажы төлөмдөрүн төлөөгө алып келсе, көрсөтүлгөн документтерди жана маалыматтарды бажы өкүлү тарабынан жөнөтүү мөөнөтү, эгерде бул Беларусь Республикасынын мыйзамдарында каралган болсо, ушул пункттун биринчи абзацында белгиленген мөөнөттөн ашып кетиши мүмкүн.
Бажы органы ушул Тартиптин 10-пунктуна ылайык КДТЭГ берилген датаны каттайт.
Эгерде КДТЭГ чечимге ылайык толтурулса, кызмат адамы КДТЭГ бажы органына берилген күндөн кийинки күндөн тартып 5 жумушчу күндөн ашпаган мөөнөттө ушул Тартиптин 12-пунктуна ылайык КДТЭГди каттоодон өткөрөт.
КДТЭГди электрондук документ түрүндө берүү учурунда бажы органы бажы өкүлүнө каттоонун датасы жана убактысы, ошондой эле КДТЭГдин каттоо номери жөнүндө маалыматты электрондук формада жөнөтөт.
КДТЭГди кагаздагы документ түрүндө берүү учурунда бажы органы КДТЭГди толтуруу Тартибинин 19-пунктуна ылайык аны каттоо жөнүндө КДТЭГдин «А» графасына белги коёт.
Эгерде КДТЭГ чечимге шайкеш келбесе же КДТЭГ бажы органына ушул пункттун биринчи абзацында белгиленген мөөнөттө же ушул пункттун экинчи абзацына ылайык башка мөөнөттө берилбесе, КДТЭГ кызмат адамы тарабынан толтурулат. 
Кызмат адамы ушул пункттун биринчи абзацында белгиленген мөөнөт аяктаган күндөн тартып же ушул пункттун экинчи абзацына ылайык башка мөөнөттө, же болбосо эгерде ал кагаздагы документ түрүндө жөнөтүлсө, дарек ээсине чечимдин тапшырылбагандыгы жөнүндө белги коюу менен бажы органына почта жөнөтмөсү келип түшкөн күндөн тартып 15 жумушчу күндөн ашпаган мөөнөттө КДТЭГди бажы өкүлүнө жөнөтөт.
Эгерде ДТЭГде билдирилген маалыматтарга өзгөртүүлөрдү (толуктоолорду) киргизүү бажы төлөмдөрүн төлөөгө алып келсе, КДТЭГди бажы өкүлүнө жөнөтүү мөөнөтү, эгерде мындай мөөнөт Беларусь Республикасынын мыйзамдарында каралган болсо, ушул пункттун сегизинчи абзацында белгиленген мөөнөттөн ашып кетиши мүмкүн.
46. Кызмат адамы тарабынан толтурулуучу ДТЭГ графаларындагы жазууларга (белгилерге) гана өзгөртүүлөрдү (толуктоолорду) киргизүү ушул Тартиптин 38-пунктуна ылайык жүргүзүлөт.

№ 1 ТИРКЕМЕ
Экспресс-жүктөр үчүн товарлардын
декларациясында билдирилген маалыматтарды
өзгөртүү (толуктоо) менен
байланышкан бажы операцияларын жүргүзүү
Тартибине
                                   (форма)

Товарларды чыгарууга чейин экспресс-жүктөр үчүн товарлардын декларациясында билдирилген маалыматтарга өзгөртүүлөрдү (толуктоолорду) киргизүү жөнүндө
ТАЛАП

«___» ____________ 20___ ж.

	Бажы органынын коду
	
	Бажы өкүлү



Евразия экономикалык бирлигинин Бажы кодексинин 112-беренесинин 
2-пунктуна ылайык __________________________________________ __________ катталган номери менен экспресс-жүктөр үчүн товарлардын декларациясында билдирилген товарларга жана маалыматтарга карата бажы контролун жүргүзүүнүн жүрүшүндө төмөнкүлөр аныкталды:
	

	

	



20___-жылдын «___» ____________ чейин ДТЭГде билдирилген төмөнкү маалыматтарга өзгөртүүлөрдү (толуктоолорду) киргизүү зарылчылыгына байланыштуу, Евразия экономикалык комиссиясынын Коллегиясынын 2018-жылдын 28-августундагы № 142 чечими менен бекитилген экспресс-жүктөр үчүн товарлардын декларациясына түзөтүүлөрдү толтуруу Тартибине ылайык толтурулган экспресс-жүктөр үчүн товарлардын декларациясынын түзөтүүлөрүн бажы органына берүү зарыл.

	№ 
	Товардын иреттик номери
	Саптын графасынын/колонканын графасынын номери
	ДТЭГде билдирилген маалыматтар
	Өзгөртүлгөн (толукталган) маалыматтар 

	1.
	
	
	
	

	…
	
	
	
	



	___________________________________________________________            __________________
(Бажы органынын кызмат адамынын Ф.А.А.)*                    (колу)*
	Жеке номерлүү мөөр


Талап алынды:

____________________________________________      ___________    ___________________________________
(Бажы өкүлүнүн кызматкеринин Ф.А.А.)          (колу)        (талап алынган датасы жана убакыты)
                         
____________________
*Беларусь Республикасында колдонулбайт.

№ 2 ТИРКЕМЕ 
Экспресс-жүктөр үчүн товарлардын
декларациясында билдирилген маалыматтарды
өзгөртүү (толуктоо) менен байланышкан 
бажы операцияларын жүргүзүү
Тартибине
(форма)

Товарларды чыгаруудан кийин экспресс-жүктөр үчүн товарлардын декларациясында билдирилген маалыматтарга өзгөртүүлөрдү (толуктоолорду) киргизүү жөнүндө бажы органынын
ЧЕЧИМИ

«___» ____________ 20___ ж.

	Бажы органынын коду 
	
	Бажы өкүлү



______________________________________________________________
(ДТЭГде билдирилген маалыматтарга өзгөртүүлөрдү (толуктоолорду) киргизүү үчүн негиздер) 
байланыштуу Евразия экономикалык комиссиясынын Коллегиясынын 
2018-жылдын 28-августундагы № 142 чечими менен бекитилген экспресс- жүктөр үчүн товарлардын декларациясында билдирилген маалыматтардын өзгөрүшүнө (толукталышына) байланыштуу Бажы операцияларын жүргүзүү тартибинин 27-пунктунун ___ пунктчасынын негизинде ______________________________________________________ катталган номери менен экспресс-жүктөр үчүн товарлардын декларациясында 
тиркелүүчү КДТЭГге ылайык өзгөртүүлөр (толуктоолор) киргизилди*


төмөнкүдөй өзгөртүүлөрдү (толуктоолорду) киргизүү керек**: 
	№
к/к 
	ДТЭГдин катталган номери
	Товардын иреттик номери
	Саптын графасынын/колонканын графасынын номери
	ДТЭГде билдирилген маалыматтар
	Өзгөртүлгөн (толукталган) маалыматтар 

	1.
	
	
	
	
	

	…
	
	
	
	
	







«          »                                 20       - ж  чейин
(Экспресс жүктөр үчүн товарлардын декларациясында билдирилген маалыматтардын өзгөрүшүнө (толукталышына) байланыштуу Бажы операцияларын жүргүзүү тартибинин 45-пунктуна ылайык мөөнөттө)
КДТЭГди берүү керек, ал эми бажы төлөмдөрүн төлөө учурунда – алардын төлөнгөнүн тастыктоочу документтерди жана (же) маалыматтарды да берүү керек **.
_________________________   ____________________Жеке номерлүү мөөрү
(бар болсо)

 (Бажы органынын кызмат адамынын Ф.А.А.              (колу)*

_______________________________   ____________  ___________________                                           (Бажы Бажы өкүлүнүн     
кызматкеринин Ф.А.А                      (колу)           
                                                                                     (чечим алынган дата)

___________________
*Беларусь Республикасында колдонулбайт.
**Беларусь Республикасы үчүн.».
_____________
